L'11 de maig se celebra el Dia Mundial del Comerç Just en la plaça de la Concòrdia del Port de Sagunt
07 de maig 2019

Davall el lema ‘Som Comerç Just, i tú?’ el Camp de Morvedre s'unirà a la celebració del Dia Mundial del Comerç Just dissabte que ve 11 de maig, de 18 a 21 h en la plaça de la Concòrdia a la platja del Port de Sagunt, amb un programa d'activitats organitzades per la Tenda de Tot el Món en col·laboració amb la regidoria de Cooperació Internacional de l'Ajuntament de Sagunt en el marc del projecte ‘Sagunt, ciutat pel Comerç Just’.

  

Des de les 18 h del dissabte 11 de maig, es podrà gaudir de l'actuació de Spinish Circo, amb les seues cercaviles i tallers multicirc, amb un punt de degustació i venda de productes de Comerç Just, tallers infantils, i la lectura del manifest pel Comerç Just. A més, durant la jornada es convidará  la ciutadania a participar en la campanya en xarxes socials #SomosComercioJusto #SomComerçJust, i així́ unir-se a este moviment i mostrar el seu compromís per un món més just. 

  

Amb esta activitat, la iniciativa s'unix a la celebració del Dia Mundial del Comerç Just que tindrà lloc en més de 50 ciutats del nostre país i més de 70 països que han organitzat actes lúdics i reivindicatius amb els quals les organitzacions de Comerç Just fan una crida a la ciutadania a unir-se a este moviment internacional que lluita contra la pobresa i la desigualtat mundial a través d'un altre model comercial basat en principis ètics com, garantir unes condicions laborals dignes, igualtat salarial entre hòmens i dones, evitar l'explotació infantil i protegir el medi ambient.

  

A més, durant la jornada es convidará  la ciutadania a sumar-se amb la seua signatura a la campanya europea ‘Drets per a les persones, Normes per a les Transnacionals-STOP ISDS’, que demana un Tractat Vinculant que obligue les empreses a garantir els Drets Humans.

  

Actualment, segons dades de Nacions Unides, 783 milions de persones viuen en extrema pobresa, és a dir, amb menys de 1’90 dòlars al dia. Encara que esta xifra s'ha reduït en els últims anys, la desigualtat ha crescut. En este mateix període, l'1% de la població més rica va rebré el doble d'ingressos que el 50% més pobre. D'altra banda, l'ocupació, si no compta amb unes condicions dignes, no garantix la superació de la pobresa. De fet, a tot el món, segons l'Organització Internacional del Treball (OIT), quasi un terç de la classe treballadora viu en condicions de pobresa sense poder cobrir les seues necessitats bàsiques. Una realitat en la qual les dones ixen especialment perjudicades, ja que de mitjana a escala mundial elles guanyen un 23% menys que ells. Finalment, és important destacar que el canvi climàtic afecta de manera especial les comunitats més empobrides. En els últims anys, més de la mitat de la terra emprada per a l'agricultura s'ha vist afectada per la degradació del sòl, una activitat en la qual treballen i de la qual depenen directament 2.600 milions de persones. 

  

Tenint en compte estes dades la pròpia OIT advertix que “**si no es prenen mesures per a alleujar-la, la pobresa podria perpetuar-se de generació en generació, exacerbant la inestabilitat socioeconòmica i erosionant el suport a les polítiques en favor del creixement**”.

  

Davant d’això, el Comerç Just planteja la necessitat d'un altre model econòmic i comercial que pose les persones i el medi ambient en el centre enfront dels interessos econòmics. Així́, el Comerç Just es basa en principis com garantir unes condicions laborals dignes i segures per als seus productors i productores, el pagament d'un salari adequat, el mateix per a ells i elles davant les mateixes tasques, la no explotació laboral infantil i la producció a través de tècniques i procediments respectuosos amb l'entorn natural. D'esta manera afavorix la consecució dels Objectius de Desenvolupament Sostenible adoptats per l'ONU i que haurien de complir-se abans del 2030. 

  

Dins de la xarxa internacional de Comerç Just existixen més de 2.000 organitzacions productores repartides en 75 països d'Àfrica, Àsia, Amèrica Llatina i el Carib, en les quals treballen més de 2 milions de persones. D'elles, tres de cada quatre organitzacions es dediquen a la producció d'alimentació i de matèries primeres com el cotó. D'altra banda, i segons l'Organització Mundial del Comerç Just, unes 250 entitats es dediquen al tèxtil o l'artesania. 

  

A Espanya, hi ha 150 botigues i punts de venda especialitzats, gestionats per les organitzacions membre de la Coordinadora Estatal de Comerç Just. A més, els productes estan presents en altres establiments minoristes, grans superfícies i cadenes d'hostaleria. En 2017 la facturació va ascendiŕ a 43 milions d'euros, la qual cosa suposa un 8% més que l'any anterior. L'alimentació, i en particular el café́, el sucre i el cacau continuen sent els articles més venuts. Pese a l'augment de les vendes, el nostre país está a la cua en relació als nostres veïns europeus. 

  

La celebració del Dia Mundial del Comerç Just está promoguda per les entitats de Comerç Just de la Coordinadora Valenciana d’ONGD i la Coordinadora Estatal de Comerç Just (CECJ) que compta amb finançament de l'Agència Espanyola de Cooperació Internacional per al Desenvolupament.

![](/media/xumn3wl2/86_c_cartel-dmcj.jpg)  

*   [](http://www.facebook.com/sharer.php?u=https://aytosagunto.es/va/actualitat/l-11-de-maig-se-celebra-el-dia-mundial-del-comerc-just-en-la-placa-de-la-concordia-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-11-de-maig-se-celebra-el-dia-mundial-del-comerc-just-en-la-placa-de-la-concordia-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-11-de-maig-se-celebra-el-dia-mundial-del-comerc-just-en-la-placa-de-la-concordia-del-port-de-sagunt/ "Linked In")
*   [](mailto:?body=https://aytosagunto.es/va/actualitat/l-11-de-maig-se-celebra-el-dia-mundial-del-comerc-just-en-la-placa-de-la-concordia-del-port-de-sagunt/)